Meting van inhoud – Leesamee Education
Meting van inhoud
May 31, 2020 | leesamee
Vandag is vol lekker hersieningsaktiwiteite. In Wiskunde gaan jy geometriese patrone uitbrei, skryf hoe 3D vorms beweeg, wys wat jy in meting geleer het, en vrae beantwoord oor 'n grafiek. Daar is 'n begripstoets, en dan gaan jy 'n lys skryf. Vir lewensvaardigheid gaan jy gesels oor wat ons behandel het en wat jy kan doen. Dan gaan ons eindig met Engels, waar ons weer 'n keer kyk na die woorde en sinne wat ons voorheen geleer het. Is jy gereed? Laat ons wegspring!
Geometriese patrone en 3D vorms:
Begripstoets: Lees die storie twee of drie maal en beantwoord dan die vrae wat volg. As jy nie weet wat 'n antwoord is nie, moet jy weer gaan lees en dit in die storie vind.
Skryf 'n lys:
Lewensvaardigheid: Gesels oor alles wat jy reeds geleer het en wat jy als kan doen.
Jy is 'n superster!
April 19, 2020 April 19, 2020 | leesamee
Ons het al die lekker aktiwiteite gehou om vandag te doen. Ons gaan getalle rangskik, meet in die kombuis, in ons klerekaste data hantering doen, handskrif oefen, woorde in woordfamilies rangskik, illustreerders wees vir ons storie, en 'n familie-album maak. Kom ons spring weg!
Rangskik die getalle eers van klein na groot, en dan van groot na klein:
Data hantering: Gaan na jou klerekas en tel jou hemde, skoene, broeke en sokkies. Kleur die gepasde hoeveelheid blokkies op jou grafiek in en beantwoord dan die vrae.
Handskrif: Omdat Handskrif geassesseer word, is die korrekte vorming van letters baie belangrik. Skryf eerder stadig en netjies as om te jaag. Probeer jou bes om op die regte plek te begin en om nie jou hand te lig terwyl jy 'n letter vorm nie.
Klanke – Woordfamilies: Rangskik die woorde in die korrekte woordfamilies.
Jy is nou 'n illustreerder! Lees die sinne vir oulaas. Dink dan oor die storie wat jy gelees het en teken 'n prent om te wys waaroor die storie handel.
Maak 'n familie-album: Skryf die name van ses familielede in jou blokke – jy kan kies watter ses jy wil skryf. Die laaste blok bevat die name van nog familielede wat jy kan gebruik. Teken dan 'n prent van elkeen, of knip 'n foto van elkeen uit (net as Mamma of Pappa vir jou toestemming gegee het om dit te doen). Versier jou album mooi met gekleurde kryte, plakkers of enigiets anders wat jy graag wil gebruik.
Engels Eerste Addisionele Taal – Woordeskat: Ons oefen vir oulaas die woordeskat vir die kombuis. Kyk of jy al die woorde ken.